มีพสพ.กันแล้วถุงยางแตกเมื่อวันที่ 10 แต่กินยาคุมฉุกเฉินไปแล้ว หลังถุงยางแตกไม่เกิน 2 ชม.หลังกินยาคุมแฟนมีอาการปวดท้องแบบเป็นคลื่นๆขึ้นลงตรงท้องน้อยละก็มีอาการตกขาว ละก็มีอาการเพลียๆนี่ เป็นอาการของยาคุมฉุกเฉินรึเปล่าครับ
สวัสดีค่ะ หากได้ทานยาคุมฉุกเฉินภายใน 2 ชัวโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ผลข้างเคียงที่อาจเกิดตามหลังการทานยาคุมฉุกเแินภายในไม่กี่ชั่วโมง เช่น คลื่นไส้ อาเจียน เวียนหัว ปวดหัว ปวดท้อง เป็นต้น ซึ่งมักจะเป็นไม่เกิน 1 วันแต่หากได้ทานไปตั้งแต่วันที่ 10 ส.ค. และเพิ่งมามีอาการปวดท้องน้อย อาจจะไม่ใช่อาการจากผลข้างเคียงของยาค่ะ โดยอาการปวดท้องน้อย มีตกขาวและอาการเพลีย อาจเป็นอาการก่อนการมีประจำเดือนมาก็ได้ค่ะ (หากอยู่ในช่วงใกล้ที่จะมีประจำเดือนมา)แต่หากตกขาวมีลักษณะผิดปกติ คือมีสีเขียวเหลืองคล้ายหนอง หรือมีเลือดปน ตกขาวมีกลิ่นเหม็น มีเจ็บขณะมีเเพศสัมพันธ์ หรือมีอาการปัสสาวะผิดปกติร่วมด้วย อาจเกิดจากมีการอักเสบของมดลูกได้ค่ะ ดังนั้น หากมีอาการตกขาวผิดปกติดังกล่าว ควรไปพบแพทย์เพื่อตรวจค่ะ